הכנסת השמונה-עשרה

הצעת חוק של חבר הכנסת		יריב לוין
							
					פ/3324/18			
הצעת חוק הכנסת (תיקון – התאמה לחוק הבחירות לכנסת), התשע"א–2011

תיקון סעיף 59 	1.	בחוק הכנסת, התשנ"ד–1994, בסעיף 59(2), במקום "סיעות או חטיבות של הכנסת הקודמת או צירוף של מפלגות או ארגונים מחוץ לכנסת, או של סיעה או חטיבה כאמור עם מפלגה או ארגון כאמור" יבוא "מפלגות", במקום "לאותם סיעות, חטיבות, מפלגות או ארגונים" יבוא "לאותן מפלגות", ובמקום "סיעות, חטיבות, מפלגות או ארגונים" יבוא "מפלגות".	

דברי הסבר
הצעת חוק זו כוללת תיקון טכני לסעיף 59 לחוק הכנסת, התשנ"ד–1994, ואין היא באה לשנות את התנאים המהותיים להתפלגות סיעה המפורטים בסעיף זה. 
התיקון המוצע בא למחוק את ההתייחסות הקיימת בסעיף 59 לסיעה המורכבת מחטיבות או ארגונים מחוץ לכנסת. סיעה המורכבת באופן כזה אינה אפשרית עוד, שכן כיום רק מפלגות יכולות להגיש רשימת מועמדים לכנסת, וסיעה יכולה להוות צירוף של מפלגות אך לא של חטיבות או ארגונים. 

---------------------------------
הוגשה ליו"ר הכנסת והסגנים
והונחה על שולחן הכנסת ביום
י"ח בסיוון התשע"א – 20.6.11